ddrg/super_eurlex huggingface dataset:
[pic] | EUROOPAN YHTEISÖJEN KOMISSIO |

Bryssel 13.07.2006

SEC(2006) 983

KOMISSION YKSIKÖIDEN VALMISTELUASIAKIRJA

KOMISSION TIEDONANTO EUROOPAN PARLAMENTILLE JA NEUVOSTOLLE Afrikan yhteenliittäminen: EU:n ja Afrikan välinen infrastruktuurikumppanuus TIIVISTELMÄ VAIKUTUSTENARVIOINNISTA {KOM(2006) 376} {SEC(2006) 896}

TIIVISTELMÄ VAIKUTUSTENARVIOINNISTA

Neuvoston tehtyä 19. joulukuuta 2005 päätöksen EU:n Afrikka-strategiasta komissio alkoi valmistella ehdotusta EU:n ja Afrikan infrastruktuurikumppanuudesta.

Kyseinen kumppanuus on EU:n vastaus Nepadin (sanoista New Partnership for Africa’s Development ) infrastruktuuritoimintasuunnitelmaan. Se tarjoaa viitekehyksen EY:n ja jäsenvaltioiden toimien yhteensopivuuden parantamiseen koko mantereen tasolla ja alueellisesti samoin kuin kansallisten ohjelmien johdonmukaisuuden kehittämiseen. Kumppanuus perustuu EU:n Afrikka-strategiaan ja on konkreettinen ehdotus tavasta, jolla EU:n jäsenvaltiot voivat koordinoida Afrikalle antamansa avun lisäämistä.

Kumppanuudella pyritään tukemaan ohjelmia, joilla helpotetaan yhteenliitettävyyttä koko mantereen tasolla ja alueellisesti. Lisäksi kumppanuustoimilla täydennetään EU:n maatasolla soveltamaa alakohtaista lähestymistapaa infrastruktuurikysymyksiin ja edistetään talouskumppanuussopimusten täytäntöönpanoa. Näin toimimalla varmistetaan, että koko mantereen laajuudella ja aluetasolla tehdyt investoinnit ovat yhteensopivia kansallisten köyhyydenvähentämisstrategioiden ja alakohtaisten infrastruktuuristrategioiden kanssa. Tällainen täydentävyys myös lisää toimien kestävyyttä alue- ja maatasolla.

Tässä vaikutusten arvioinnissa komissio linjaa kolme mahdollista toimintatapaa: i) status quo, ii) Afrikan infrastruktuurivirasto ja iii) kumppanuus. Tuloksellisuuden, tehokkuuden ja johdonmukaisuuden nimissä komissio pitää viimeksi mainittua eli EU:n ja Afrikan infrastruktuurikumppanuutta parhaana vaihtoehtoa.

Koska EU on rahoittanut ja rahoittaa infrastruktuuria Afrikassa merkittävissä määrin, ehdotettu EU:n ja Afrikan kumppanuus vaikuttaa huomattavasti kaikkien infrastruktuuria tukevien EU:n sidosryhmien työhön. Afrikassa kumppanuuden vaikutukset kohdistuvat Afrikan unioniin, alueellisiin talousyhteisöihin ja moniin Afrikan maihin samoin kuin sidosryhmiin, jotka vaativat infrastruktuuria ja siihen liittyviä palveluja ja hyötyvät niistä. Vaikutukset vaihtelevat aloittain, sidosryhmittäin ja ajallisesti.

Kumppanuuden puitteissa toteutettavia toimia seurataan ja arvioidaan säännöllisesti; näin tuloksia ja vaikutuksia voidaan arvioida kumppanuuden tavoitteiden saavuttamisen näkökulmasta.
Komission lausunto Irlannin pyynnöstä voida hyväksyä direktiivi 2001/55/EY vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi /* SEK/2003/0907 lopull. */





KOMISSION LAUSUNTO Irlannin pyynnöstä voida hyväksyä direktiivi 2001/55/EY vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi I Johdanto 1. Neuvosto hyväksyi 20. heinäkuuta 2001 direktiivin 2001/55/EY vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi (jäljempänä 'direktiivi 2001/55/EY') [1]. Yhdistyneen kuningaskunnan ja Irlannin asemaa koskevan pöytäkirjan 1 artiklan mukaisesti Irlanti ei osallistunut kyseisen direktiivin antamiseen. [1] EYVL L 212, 7.8.2001, s. 12-21. 2. Kyseisen pöytäkirjan 4 artiklan mukaan "Irlanti voi milloin tahansa sen jälkeen, kun neuvosto on antanut toimenpiteen Euroopan yhteisön perustamissopimuksen VI osaston (entinen III a osasto) nojalla, ilmoittaa neuvostolle ja komissiolle aikomuksestaan hyväksyä kyseinen toimenpide. Tällöin sovelletaan Euroopan yhteisön perustamissopimuksen 11 a artiklassa (entinen 5 a artiklan 3 kohta) määrättyä menettelyä soveltuvin osin." 3. Irlanti ilmoitti komissiolle 11. huhtikuuta 2003 päivätyllä kirjeellä, joka kirjattiin komissiossa saapuneeksi 6. toukokuuta 2003, haluavansa hyväksyä direktiivin 2001/55/EY. 4. Euroopan yhteisön perustamissopimuksen 11 a artiklan mukaisesti "jäsenvaltio, joka haluaa osallistua 11 artiklan nojalla perustettuun tiiviimpään yhteistyöhön, ilmoittaa aikomuksestaan neuvostolle ja komissiolle, joka antaa neuvostolle lausunnon kolmen kuukauden kuluessa ilmoituksen vastaanottamisesta. Komissio päättää asiasta sekä tarpeellisina pitämistään erityisjärjestelyistä neljän kuukauden kuluessa ilmoituksen vastaanottamisesta." 5. Kyseisen artiklan mukaisesti komissio antaa neuvostolle seuraavan lausunnon. II Lausunto Komissio pitää tervetulleena Irlannin pyyntöä voida hyväksyä direktiivi 2001/55/EY. Kyseessä on Euroopan unionin turvapaikkapolitiikkaan liittyvä merkittävä säädös, minkä vuoksi komissio suhtautuu Irlannin osallistumiseen myönteisesti. Komissio ehdottaa erityisjärjestelynä, että direktiivi tulisi voimaan Irlannin osalta päivänä, jona Irlannille annetaan tiedoksi sen pyyntöä koskeva komission päätös ja että Irlannin tulisi saattaa voimaan direktiivin 2001/55/EY säännösten noudattamiseksi tarpeelliset lait, asetukset ja hallinnolliset määräykset viimeistään 31. joulukuuta 2003.
Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön tilasto-ohjelmasta vuosiksi 2003 2007 /* SEK/2002/1067 lopull. - COD 2001/0281 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön tilasto-ohjelmasta vuosiksi 2003-2007 1- TAUSTAA Ehdotus toimitettiin Euroopan parlamentille ja neuvostolle (asiakirja KOM(2001) 683 lopullinen - 2001/0281 COD): // 28. marraskuuta 2001 Talous- ja sosiaalikomitea antoi lausuntonsa: // 20. maaliskuuta 2002 Euroopan parlamentti antoi lausuntonsa ensimmäisessä käsittelyssä: // 25. huhtikuuta 2002 // Yhteinen kanta vahvistettiin: // 30. syyskuuta 2002 2- KOMISSION EHDOTUKSEN TARKOITUS Ehdotettu viisivuotisohjelma kaudeksi 2003-2007 on kuudes peräkkäinen Eurostatin valmistelema keskipitkän ajan työohjelma. Kunkin ohjelman tarkoituksena on ollut tarjota yleiskatsaus asianomaiselle ohjelmakaudelle suunnitelluista strategioista, ensisijaisista toimintakohteista ja työsuunnitelmista. Viisivuotisohjelmien tueksi laaditaan vuotuisia ohjelmia, joissa kunkin vuoden tavoitteet on esitetty yksityiskohtaisemmin. Yhteisön tilastoista annetussa neuvoston asetuksessa (EY) N:o 322/97 [1] säädetään yhteisön tilasto-ohjelman laatimisesta, "jossa määritellään lähestymistavat, pääasialliset alat ja suunniteltujen toimenpiteiden tavoitteet enintään viiden vuoden ajaksi". [1] EYVL L 52, 22.2.1997, s. 1. Ehdotettu päätös on nyt Euroopan yhteisöjen perustamissopimuksen 285 artiklan mukaisesti yhteispäätösmenettelyssä. 3- YHTEISTÄ KANTAA KOSKEVAT HUOMAUTUKSET 3.1 Yleisiä huomioita yhteisestä kannasta Yhteisessä kannassa tehdyt muutokset ovat pääasiassa teknisiä selvennyksiä, eivätkä siten aiheuta erityisiä ongelmia komissiolle. 3.2 Euroopan parlamentin toimet ensimmäisessä käsittelyssä Tarkistuksia oli yhteensä viisi. Komissio voi hyväksyä niistä tarkistukset 1, 2, 3 ja 5 sellaisina kuin ne on sisällytetty yhteiseen kantaan. Tarkistus 4 sisälsi kaksi erillistä toimenpidettä: - * Ensimmäinen koski vuosien 2003-2007 ohjelman rahoituspuitteiden laajentamista yli nykyisten rahoitusnäkymien. Tästä syystä komissio ei voi hyväksyä Euroopan parlamentin tarkistusta; komissio voi hyväksyä neuvoston yhteiseen kantaan sisällytetyn korvaavan tekstin. * Toinen koski ohjelman toimintamäärärahojen lisäämistä. Neuvosto ei hyväksy tätä tarkistusta yhteiseen kantaan, ja komissio on samaa mieltä. 3.3 Neuvoston sisällyttämät uudet säännökset ja komission kanta niihin Neuvoston tekemät tarkistukset olivat myös suurelta osin teknisiä selvennyksiä, kuten edellä todettiin. Neuvosto ei hyväksynyt määrärahojen lisäämistä tälle ohjelmalle, vaan säilytti komission alunperin ehdottaman luvun. Komissio on tästä yhtä mieltä. 4- PÄÄTELMÄ Komissio voi hyväksyä yhteisen kannan.
Oikaisukirjelmä N:o 3 alustavaan talousarvioesitykseen vuodelle 2002 - Yleinen tulotaulukko /* SEK/2001/1978 lopull. */





OIKAISUKIRJELMÄ NRO 3 ALUSTAVAAN TALOUSARVIOESITYKSEEN VUODELLE 2002 - YLEINEN TULOTAULUKKO (komission esittämä) Euroopan komissio ottaa huomioon - Euroopan yhteisön perustamissopimuksen 272 artiklan, - Euroopan hiili- ja teräsyhteisön perustamissopimuksen 78 artiklan, - Euroopan atomienergiayhteisön perustamissopimuksen 177 artiklan, - Euroopan yhteisöjen yleiseen talousarvioon sovellettavan, 21 päivänä joulukuuta 1977 annetun varainhoitoasetuksen [1] 14 artiklan, sellaisena kuin se on viimeksi muutettuna 9 päivänä huhtikuuta 2001 annetulla asetuksella N:o 762/2001 [2], [1] EYVL L 356, 31.12.1977, s. 1. [2] EYVL L 111, 20.4.2001, s. 1. sekä katsoo, että omia varoja koskeva päätös [3], jolle ATE pohjautuu, ei tule voimaan vuoden 2002 alussa hyväksymismenettelyissä tapahtuneiden viivästysten vuoksi, joten talousarvio rahoitetaan vanhan päätöksen [4] pohjalta, [3] Päätös 2000/597/EY,Euratom, tehty 29 päivänä syyskuuta 2000, EYVL L 253, 7.10.2000. [4] Päätös 1994/728/EY,Euratom, tehty 31 päivänä lokakuuta 1994, EYVL L 293, 12.11.1994. ja esittää budjettivallan käyttäjälle oikaisukirjelmän nro 3 alustavaan talousarvioesitykseen varainhoitovuodelle 2002 jäljempänä esitettyjen perustelujen mukaisesti. *** SISÄLLYSLUETTELO PERUSTELUT YLEINEN TULOTAULUKKO PERUSTELUT Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen 2000/597/ey, euratom voimaantulo Vuoden 2002 talousarviomenettely on tulopuolen osalta rakentunut tähän asti oletukselle, että uusi omien varojen järjestelmästä tehty päätös tulee voimaan vuoden 2002 alussa kaikkien jäsenvaltioiden ratifioitua sen. Nyt kuitenkin näyttää siltä, että useat jäsenvaltiot eivät ehdi päättämään ratifiointimenettelyä ajoissa. Näin ollen Euroopan parlamentin hyväksyttäväksi lähetettävän vuoden 2002 lopullisen talousarvion tulopuolen on perustuttava nykyiseen omien varojen järjestelmästä tehtyyn päätökseen [5], ennen uuden päätöksen voimaantuloa. [5] Neuvoston päätös 94/728/EY, Euratom, tehty 31päivänä lokakuuta 1994. Jotta Euroopan parlamentti voi hyväksyä talousarvion tältä pohjalta, komissio esittää budjettivallan käyttäjälle tämän oikaisukirjelmän. Oikaisukirjelmällä muutetaan alustavaa talousarvioesitystä. Koska neuvostolla on sangen rajoitetusti aikaa talousarvion hyväksymiseen ja omien varojen 1.1.2002 maksettavat ensimmäiset kahdestoistaosat lasketaan talousarvioesityksen mukaisesti (yhteisöjen omista varoista tehdyn päätöksen 94/728/EY, Euratom soveltamisesta 22 päivänä toukokuuta 2000 annetun neuvoston asetuksen (EY, Euratom) N:o 1150/2000 10 artiklan 3 kohdan 11 alakohta), oheiset rahoitustaulukot on laskettu suoraan neuvoston 20. heinäkuuta 2001 hyväksymän vuoden 2002 talousarvioesityksen pohjalta. YLEINEN TULOTAULUKKO >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>
Luonnos komission päätös N:o ..../2001/EHTY Venäjän federaatiosta tuotavia tiettyjä terästuotteita koskevien tiettyjen rajoitusten hallinnosta tehdyn komission päätöksen N:o 244/2001/EHTY liitteen muuttamisesta /* SEK/2001/1469 lopull. */





Luonnos KOMISSION PÄÄTÖS N:o ..../2001/EHTY Venäjän federaatiosta tuotavia tiettyjä terästuotteita koskevien tiettyjen rajoitusten hallinnosta tehdyn komission päätöksen N:o 244/2001/EHTY liitteen muuttamisesta PERUSTELUT Venäjä on käyttänyt tiettyjen terästuotteiden kaupasta tehdyn sopimuksen [1] 3 artiklan 4 kohdan mukaista oikeuttaan pyytää keskellä vuotta vuodeksi 2001 vahvistettujen määrällisten rajoitusten siirtoa eri tuoteryhmien välillä: se pyysi 1 950 tonnin tuotemäärän siirtoa ryhmästä SB2 ryhmään SB3. Komission päätöksellä N:o 2136/97/EHTY perustettua komiteaa on kuultu ja se hyväksyi yksimielisesti liitteenä olevan ehdotuksen. [1] EYVL L 300, 4.11.1997, s. 52. Luonnos KOMISSION PÄÄTÖS N:o ..../2001/EHTY Venäjän federaatiosta tuotavia tiettyjä terästuotteita koskevien tiettyjen rajoitusten hallinnosta tehdyn komission päätöksen N:o 244/2001/EHTY liitteen muuttamisesta EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, ottaa huomioon Venäjän federaatiosta tuotavia tiettyjä terästuotteita koskevien tiettyjen rajoitusten hallinnosta 12 päivänä syyskuuta 1997 tehdyn komission päätöksen N:o 2136/97/EHTY [2], sellaisena kuin se on viimeksi muutettuna 5 päivänä helmikuuta 2001 tehdyllä komission päätöksellä N:o 244/2001/EHTY [3], ja erityisesti sen 8 artiklan yhdessä sen 7 artiklan kanssa, [2] EYVL L 300, 4.11.1997, s. 15. [3] EYVL L 35, 6.2.2001, s. 16. on kuullut neuvoa-antavaa komiteaa ja saanut neuvoston yksimielisen puoltavan lausunnon, sekä katsoo seuraavaa: (1) Venäjän federaatio on tehnyt tiettyjen terästuotteiden kaupasta tehdyn sopimuksen [4] 3 artiklan 4 kohdan nojalla pyynnön siirtää tiettyjä määriä luokan SB2 (valssilanka) tuotteita luokkaan SB3 (muut pitkät tuotteet), ja Euroopan hiili- ja teräsyhteisö on suostunut pyyntöön. [4] EYVL L 300, 4.11.1997, s. 52. (2) Sen vuoksi on muutettava päätöksen N:o 244/2001/EHTY liitettä määrällisten rajoitusten muutoksen huomioon ottamiseksi. (3) Tässä päätöksessä säädetyt toimenpiteet ovat päätöksen N:o 2136/97/EHTY 7 artiklassa perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen N:o 244/2001/EHTY liite tämän päätöksen liitteellä. 2 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta .[...] Komission puolesta Pascal LAMY Komission jäsen LIITE MÄÄRÄLLISET RAJOITUKSET Venäjän federaatio (tonnia) >TAULUKON PAIKKA>
Tuomioistuin on todennut, että kun kyse on toimesta, jolla on useampi samanaikainen tarkoitus tai useita tekijöitä, joita ei voida erottaa toisistaan ja joista mikään ei ole toiseen nähden liitännäinen, ja että kun perussopimuksen eri määräykset ovat näin ollen sovellettavissa, tällaista toimea annettaessa on poikkeuksellisesti käytettävä useaa eri oikeusperustaa, paitsi jos näiden perustojen osalta määrätyt menettelyt ovat keskenään yhteensopimattomia.

Sopimuksella on tavoitteita, ja siihen liittyy tekijöitä, jotka koskevat i) yhteistä ulko- ja turvallisuuspolitiikkaa (YUTP) sekä ii) kolmansien maiden kanssa tehtävää taloudellista, rahoituksellista ja teknistä yhteistyötä. Näitä sopimuksen näkökohtia ei voida erottaa toisistaan, eikä mikään niistä ole toiseen nähden liitännäinen.

Sen vuoksi ehdotetun päätöksen oikeusperustana olisi oltava Euroopan unionista tehdyn sopimuksen (SEU-sopimus) 37 artikla ja Euroopan unionin toiminnasta tehdyn sopimuksen (SEUT-sopimus) 212 artikla.

3.2. Menettelyllinen oikeusperusta

SEUT-sopimuksen 218 artiklan 5 kohdassa määrätään sopimuksen allekirjoittamislupaa ja ennen sopimuksen voimaantuloa tapahtuvaa väliaikaista soveltamista koskevan päätöksen hyväksymisestä. SEUT-sopimuksen 218 artiklan 8 kohdan toisessa alakohdassa määrätään, että neuvosto tekee ratkaisunsa yksimielisesti, jos sopimus koskee alaa, jolla unionin säädöksen antaminen edellyttää yksimielisyyttä. YUTP on ala, jolla unionin säädöksen antaminen edellyttää yksimielisyyttä.

3.3. Päätelmät

Sen vuoksi ehdotetun päätöksen oikeusperustan pitäisi olla SEU-sopimuksen 37 artikla ja SEUT-sopimuksen 212 artikla yhdessä SEUT-sopimuksen 218 artiklan 5 kohdan ja 8 kohdan toisen alakohdan kanssa. Oikeusperustaksi ei tarvita muita säännöksiä.

4. EHDOTUKSEEN LIITTYVÄT OIKEUDELLISET NÄKÖKOHDAT

Unioni ja Japani sopivat, että sopimuksen täytäntöönpanon varmistaminen mahdollisimman pian sen allekirjoittamisen jälkeen hyödyttäisi molempia osapuolia. Japanin puolella ilmenneiden oikeudellisen rajoitusten vuoksi väliaikaista soveltamista koskevia EU:n vakioilmaisuja ei ollut mahdollista käyttää.

Osapuolet ovat sen sijaan sopineet, että tiettyjä sopimuksen osia sovelletaan ”ennen sopimuksen voimaantuloa” ja että niillä on ”sama oikeusvaikutus kuin jos sopimus olisi voimassa molempien osapuolten välillä” (ks. sopimuksen 47 artiklan 2 ja 3 kohta). Julistuksessa, jonka Euroopan unioni antaa sopimuksen allekirjoittamisen yhteydessä, selvennetään, että sopimuksen niiden osien oikeusvaikutuksia, joita sovelletaan ennen sopimuksen voimaantuloa, on tulkittava tavalla, joka on yhdenmukainen valtiosopimusoikeutta koskevan Wienin yleissopimuksen 25 artiklan ”Väliaikainen soveltaminen” määräysten kanssa.
f) Alaviitteissä a–d mainitut siirrot käsittävät seuraavat tapahtumat: vuosina 2014–2020 puuvilla-alalta (GR) asetuksen (EU) N:o 1307/2013 66 artiklan 1 kohdan perusteella vuosittain tehtävä 4 miljoonan euron siirto, vapaaehtoiseen mukauttamiseen tarkoitettu varainhoitovuoden 2014 osalta (UK) asetuksen (EY) N:o 73/2009 10 b artiklan ja 10 c artiklan 2 kohdan perusteella tehty 296,3 miljoonan euron siirto, niin varainhoitovuoden 2014 kuin 2015 osalta asetuksen (EY) N:o 73/2009 136 artiklan ja 136 b artiklan perusteella tehdyt 51,6 miljoonan euron käyttämättömien varojen siirrot (SE ja DE) sekä maksujen vähentämistä ja pilareiden joustavuutta varten asetuksen (EU) N:o 1307/2013 7 artiklan 2 kohdan ja 14 artiklan 1 kohdan perusteella tehty 4 313,9 miljoonan euron siirto.
Sisällysluettelo

1. Johdanto

2. Toiminnallinen asiayhteys

3. Tilinpäätöstiedot

3.1. ESIR-takuurahaston tilinpäätös 31. joulukuuta 2017

3.2. EU:n takauksella katetut ESIR-toimet

3.3. Pääomavirrat ja merkittävät talousarviotapahtumat vuonna 2017

4. ESIR-takuurahaston hallinnointi vuonna 2017

4.1. Varainhoito

4.2. Markkinoiden kehitys vuonna 2017

4.3. Merkittävät ulkoiset rahavirrat

4.4. Salkun koostumus ja keskeiset riskit

4.5. Tulos

5. Arvio tavoitesumman riittävyydestä ja ESIR-takuurahaston varojen määrästä

1.Johdanto

Tämän kertomuksen oikeusperustana on 25. kesäkuuta 2015 annettu Euroopan parlamentin ja neuvoston asetus (EU) 2015/1017, joka koskee Euroopan strategisten investointien rahastoa, Euroopan investointineuvontakeskusta ja Euroopan investointihankeportaalia sekä asetusten (EU) N:o 1291/2013 ja (EU) N:o 1316/2013 muuttamista, jäljempänä ’ESIR-asetus’ . Vuoden 2017 lopussa ESIR-asetusta muutettiin Euroopan parlamentin ja neuvoston asetuksella (EU) 2017/2396, annettu 13 päivänä joulukuuta 2017, asetusten (EU) N:o 1316/2013 ja (EU) 2015/1017 muuttamisesta Euroopan strategisten investointien rahaston voimassaoloajan pidentämisen osalta sekä kyseistä rahastoa ja Euroopan investointineuvontakeskusta koskevien teknisten parannusten tekemiseksi, jäljempänä ’ESIR 2.0 -muutos’. ESIR 2.0 -muutoksella on muun muassa nostettu EU:n takauksen määrää ja mukautettu tavoitesummaa. Euroopan komissio ja Euroopan investointipankki, jäljempänä ’EIP’, allekirjoittivat 22. heinäkuuta 2015 sopimuksen Euroopan strategisten investointien rahaston hallinnoinnista ja EU:n takauksen myöntämisestä, jäljempänä ’ESIR-sopimus’. ESIR-sopimuksen ensimmäinen muutos ja oikaisu allekirjoitettiin 21. heinäkuuta 2016. ESIR-sopimuksen toinen muutos ja oikaisu allekirjoitettiin 21. marraskuuta 2017. ESIR-sopimuksen kolmas muutos ja oikaisu allekirjoitettiin 9. maaliskuuta 2018.
KOMISSION KERTOMUS EUROOPAN PARLAMENTILLE JA NEUVOSTOLLE

Tieliikenteessä käytettävän bensiinin ja dieselpolttoaineen laatu Euroopan unionissa

(Tarkasteluvuodet 2014 ja 2015)

1. Johdanto

Tieliikenteessä käytettävälle bensiinille ja dieselpolttoaineelle asetettujen EU:n laatuvaatimusten jatkuva noudattaminen on äärimmäisen tärkeää merkittävien terveys- ja ympäristöhyötyjen saavuttamiseksi.

Tämä kertomus perustuu jäsenvaltioiden direktiivin 98/70/EY (niin sanottu polttoaineiden laatua koskeva direktiivi) 8 artiklan 3 kohdan mukaisesti toimittamiin tieliikenteessä käytettävän bensiinin ja dieselpolttoaineen laatua EU:ssa koskeviin kertomuksiin vuodelta 2014.

Euroopan ympäristökeskus (EEA) on huolehtinut jäsenvaltioiden toimittamien tietojen laadunvarmistuksesta ja laatuprosessista tietojen laadun parantamiseksi. Yhteenveto ja analyysi jäsenvaltioiden toimittamista tiedoista on esitetty EEA:n teknisessä raportissa N:o 26/2015 (Polttoaineiden laadun seuranta EU:ssa – 2014) ja N:o 36/2016 (Polttoaineiden laadun seuranta EU:ssa – 2015) .

2. Yhteenveto polttoaineiden laatua EU:ssa koskevista vuoden 2014 tiedoista

Polttoaineiden laadun seuranta vuosilta 2014 ja 2015 osoittaa edelleen, että raja-arvojen ylityksiä polttoaineiden laatua koskevassa direktiivissä säädetyistä bensiiniä ja dieselpolttoainetta koskevista laatuvaatimuksista tapahtui vain vähän. Se osoittaa myös, että kaikki jäsenvaltiot noudattavat laatuvaatimuksia, joiden mukaan tieliikenteessä käytettävien polttoaineiden rikkipitoisuuden täytyy olla alle 10 ppm.

Näytteenotto polttoaineista on yksi keskeisistä kohdista polttoaineiden laatuvaatimusten noudattamisen seurannassa. Vuoden 2013 kertomuksen tietoja koskevien havaintojen sekä sittemmin komission ja jäsenvaltioiden välillä käydyn kahdenvälisen yhteydenpidon jälkeen jäsenvaltioiden ilmoittamat tiedot osoittavat, että jäsenvaltiot ovat vuonna 2014 parantaneet raportointi- ja seurantavelvoitteidensa täyttämistä tehostamalla polttoaineen laadun seurantajärjestelmiään; sen tuloksena polttoaineiden näytteidenottojärjestelmästä on tullut kattavampi ja luotettavampi.

Vuonna 2014 kaikki jäsenvaltiot toimittivat vaaditut vähimmäistiedot polttoaineiden vaatimustenmukaisuuden osalta. Sen vuoksi komission ei tarvinnut aloittaa asiaa koskevia uusia tutkimuksia.

Vuonna 2015 useimmat jäsenvaltiot toimittivat vaaditut vähimmäistiedot polttoaineiden vaatimustenmukaisuuden osalta. Komissio on pyytänyt lisätietoja niiltä jäsenvaltioilta, jotka eivät ilmoittaneet tarvittavia tietoja polttoaineiden vaatimustenmukaisuuden osalta.

Molempien vuosien osalta ilmoitettiin vain harvoja tapauksia, joissa markkinoille saatettuja polttoaineita koskevia vaatimuksia ei ollut noudatettu. Tällaisen tilanteen sattuessa jäsenvaltiot ilmoittavat yleensä toteuttavansa toimia säännöstenvastaisten polttoaineiden vetämiseksi pois myynnistä. Ei ole myöskään näyttöä siitä, että nämä tilanteet, joissa vaatimuksia ei ollut noudatettu, olisivat aiheuttaneet kielteisiä vaikutuksia ajoneuvojen päästöihin tai moottorien toimintaan.
Työttömyyskorvausta voidaan maksaa enintään 24 kuukauden ajan.

Työttömyyskorvausaika on rajattu kolmasosaan verrattuna siihen aikaan, jonka henkilö on toiminut väliaikaisena toimihenkilönä, sopimussuhteisena toimihenkilönä tai valtuutettuna avustajana, ja sitä voidaan maksaa enintään 36 kuukauden ajan. Korvauksen määrä on rajattu seitsemännestä työttömyyskuukaudesta alkaen, ja korvauksen vähimmäismäärää on tarkistettu.